America's Cup
Store norske leksikon,Sport og spill,Vannsport,Seiling
America's Cup er en pokalpremie i seilsport, oppsatt 1851 av Royal Yacht Squadron i Storbritannia i en havseilas rundt Isle of Wight i Den engelske kanal, da kalt Hundred Guinea Cup. Den amerikanske skonnerten America vant, og eierne skjenket senere pokalen til New York Yacht Club som en vandrepremie. Den fikk da sitt nåværende navn. Nå ett av seilsportens og verdens mest berømte trofeer, en ca. 70 cm høy sølvmugge med fot (The Auld Mug).
Pokalkonkurransen foregår vanligvis hvert tredje eller fjerde år, og er matchseiling på bane mellom to båter, en fra det tittelforsvarende land og en utfordrer fra et annet land. Det gjelder om først å vinne fem seilaser. Utfordrerbåten blir plukket ut gjennom en kvalifiseringskonkurranse, fra 1983 kalt Louis Vuitton Cup. Båttypen ble 1956 begrenset til 12 m-klassen, fra 1992 større båter med 16 manns besetning, ca. 23 m lange og med nesten 800 m2 seilføring inkludert spinnaker (ACC-båter).Pokalkonkurransen foregår alltid i tittelforsvarerens hjemland. USA har hatt pokalen alle år unntatt 1983–87 (Australia) og fra 1995 (New Zealand). 2003 slo en båt fra Sveits en newzealandsk båt og vant pokalen tilbake til Europa over 150 år etter at den forlot Storbritannia. Vinnere År Båt Land Skipper     1851 America USA Richard Brown   1870 Magic USA Andrew Comstock   1871 Columbia og Sappho USA Nelson Comstock/Sam Greenwood   1876 Madeleine USA Josephus Williams   1881 Mischief USA Nathaniel Clock   1885 Puritan USA Aubrey Crocker   1886 Mayflower USA Martin Stone   1887 Volunteer USA Henry Haff   1893 Vigilant USA William Hansen   1895 Defender USA Henry Haff   1899 Columbia USA Charles Barr   1901 Columbia USA Charles Barr   1903 Reliance USA Charles Barr   1920 Resolute USA Charles F. Adams   1930 Enterprise USA Harold Vanderbilt   1934 Rainbow USA Harold Vanderbilt   1937 Ranger USA Harold Vanderbilt   1958 Columbia USA Briggs Cunningham   1962 Weatherly USA Bus Mosbacher   1964 Constellation USA Robert Bavier og Eric Ridder   1967 Intrepid USA Bus Mosbacher   1970 Intrepid USA Bill Ficker   1974 Courageous USA Ted Hood   1977 Courageous USA Ted Turner   1980 Freedom USA Dennis Conner   1983 Australia II Australia John Bertrand   1987 Stars and Stripes USA Dennis Conner   1988 Stars and Stripes USA Dennis Conner   1992 America 3 USA Bill Koch   1995 Black Magic I New Zealand Russell Coutts   2000 Team New Zealand New Zealand Russell Coutts   2003 Alinghi Sveits Russell Coutts   2007 Alinghi Sveits Brad Butterworth   2010 USA 17 USA James Spithill   2013 17 USA James Spithill   2017 Aotearoa (Team New Zealand) New Zealand Glenn Ashby Les mer i Store norske leksikon seilsport seiling